Oficiālais Vēstnesis L 175 , 19/06/1998 Lpp. 0004 - 0006



Komisijas Regula (EK) Nr. 1264/98 (1998. gada 17. jūnijs) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 [1] par tarifu un statistikas nomenklatūru un par kopējo muitas tarifu, kurā jaunākie grozījumi izdarīti ar Komisijas Regulu (EK) Nr. 1048/98 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā atbilstīgi minētajiem vispārīgiem noteikumiem preces, kas aprakstītas šīs regulas pielikuma tabulas 1. ailē, jāklasificē saskaņā ar KN kodiem, kas norādīti 2. ailē, pamatojumu sniedzot 3. ailē; tā kā ir lietderīgi, lai uz obligāto informāciju par tarifiem, ko attiecībā uz preču klasifikāciju kombinētajā nomenklatūrā sniedz dalībvalstu muitas dienesti un kas neatbilst šajā regulā noteiktajām tiesībām, personas, kuru rīcībā ir šāda informācija, varētu turpināt atsaukties trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3]; tā kā Muitas kodeksa komitejas Tarifu un statistikas nomenklatūras nodaļa tās priekšsēdētāja noteiktajā laikā nav sniegusi atzinumu par pievienotajā tabulā ietvertajiem produktiem ar 2., 4., 6. un 7. kārtas numuru; tā kā šajā regulā paredzētie pasākumi atbilst Muitas kodeksa komitejas Tarifu un statistikas nomenklatūras nodaļas atzinumam par produktiem ar 1., 3. un 5. kārtas numuru, IR PIEŅĒMUSI ŠO REGULU. 1. pants Preces, kas aprakstītas pielikuma tabulas 1. ailē, kombinētajā nomenklatūrā klasificē ar atbilstīgiem KN kodiem, kas norādīti minētās tabulas 2. ailē. 2. pants Obligāto informāciju par tarifiem, ko sniedz dalībvalstu muitas dienesti un kas neatbilst šajā regulā noteiktajām tiesībām, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus. 3. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 17. jūnijā Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 151, 21.5.1998., 1. lpp. [3] OV L 302, 19.10.1992., 1. lpp. -------------------------------------------------- PIELIKUMS Preču apraksts | Pozīcijas numurs | Iemesli | (1) | (2) | (3) | 1.Pulveris, kas sastāv no 80 svara % pilnpiena pulvera un 20 svara % piena sūkalu pulvera ar šādām sastāvdaļām (svara %):ūdens: 5olbaltumvielas: 21piena tauki: 24pelni: 6laktoze: 44 | 04049023 | Klasifikāciju nosaka 1. un 6. Vispārīgais noteikums par kombinētās nomenklatūras interpretāciju un KN kodu 0404, 040490 un 04049023 apraksts. | 2.Pulveris, kas sastāv no 80 svara % pilnpiena pulvera un 20 svara % citu sastāvdaļu (8 % laktozes, 11,8 % maltodekstrīna ar reducējošā cukura saturu, kas, izteikts kā dekstroze sausā vielā, ir lielāks par 10 %, bet mazāks par 20 %, un minerālvielām, lecitīnu un vitamīniem) ar šādām sastāvdaļām (svara %):laktoze: 41piena tauki: 21piena olbaltumvielas: 21maltodekstrīns: 12 | 04049083 | Klasifikāciju nosaka 1. un 6. Vispārīgais noteikums par kombinētās nomenklatūras interpretāciju un KN kodu 0404, 040490 un 04049083 apraksts. | 3.Produkts, gabalu vai neregulāras formas dzeltenīgu/pelēcīgu granulu veidā ar siera smaržu, saldēts, ar šādām pazīmēm (svara %):sausna: 60piena tauki: 28olbaltumvielas: 27sūkalu olbaltumvielas: 3,5laktoze: 1,0pelni: 3,3nātrija hlorīds: 0,7 | 04061020 | Klasifikāciju nosaka 1. un 6. Vispārīgais noteikums par kombinētās nomenklatūras interpretāciju un KN kodu 0406, 040610 un 04061020 apraksts. Mazā laktozes un sūkalu olbaltumvielu satura dēļ produkts būtu jāuzskata par biezpienu. | 4.Pārtikas produkts lodīšu veidā, ko var apēst kā vienu kumosu, pārklāts ar gumiarābiku, galvenokārt sastāv no piena šokolādes, cukura, ruma, sasmalcinātiem kokosriekstiem, kakao pastas un kakao sviesta | 18069011 | Klasifikāciju nosaka 1. un 6. Vispārīgais noteikums par kombinētās nomenklatūras interpretāciju, 18. nodaļas 2. papildpiezīme un KN kodu 1806, 180690 un 18069011 apraksts. | 5.Pārtikas piedeva kapsulās, kas satur maltodekstrīnu (70 %), magnija stearātu (3 %) un askorbīnskābi (0,5 %) ar pievienotiem pienskābes fermentiem (Bifidobacterium breve un B. longum, Lactobacillus acidophilus un L rhamnosus, aptuveni 1 miljards gramā) | 21069098 | Klasifikāciju nosaka 1. un 6. Vispārīgais noteikums par kombinētās nomenklatūras interpretāciju un KN kodu 2106, 210690 un 21069098 apraksts. | 6.Rapšu eļļas (98 %) un benzīna (2 %) maisījums | 38249095 | Klasifikāciju nosaka 1. un 6. Vispārīgais noteikums par kombinētās nomenklatūras interpretāciju un KN kodu 3824, 382490 un 38249095 apraksts. 2 % benzīna pievienošana produktam piešķir degvielas īpašības. | 7.Rapšu eļļas (98 %) maisījums ar dīzeļdegvielas un citu smago eļļu maisījumu (2 %). | 38249095 | Klasifikāciju nosaka 1. un 6. Vispārīgais noteikums par kombinētās nomenklatūras interpretāciju un KN kodu 3824, 382490 un 38249095 apraksts. 2 % dīzeļdegvielas maisījuma ar citām smagajām eļļām pievienošana produktam piešķir degvielas īpašības. | --------------------------------------------------